**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

17. februára 2017

**Návrh**

**na predloženie Žiadosti o nenávratný finančný príspevok pre projekt „Rekonštrukcia a investičná podpora Centra odborného vzdelávania a prípravy agropodnikaní – farmárstve, v chove koní a jazdectve, v kynológií a v rybárstve, SNP 30, Ivanka pri Dunaji“ v rámci Integrovaného regionálneho operačného programu 2014 - 2020**

Materiál predkladajú: Materiál obsahuje:

RNDr. Martin Zaťovič1. Návrh uznesenia

podpredseda Bratislavského 2. Dôvodová správa

samosprávneho kraja 3. Stanoviská komisií

Zodpovedný:

Mgr. Barbora Lukáčová

riaditeľka Odboru stratégie, územného rozvoja a riadenia projektov

Spracovatelia:

Ing. Alexandra Jurčíková

vedúca Oddelenia riadenia projektov

Mgr. Ján Kollár

zástupca vedúcej Oddelenia riadenia projektov

Ing. Lukáš Repáň

referent Oddelenia riadenia projektov

Mgr. Martin Hakel, BA

vedúci Oddelenia stratégie a územného rozvoja

Ing. Martin Bezek

referent Oddelenia stratégie a územného rozvoja

Bratislava

február 2017

Návrh uznesenia

**UZNESENIE č. ........... / 2017**

zo dňa 17.02. 2017

Zastupiteľstvo Bratislavského samosprávneho kraja po prerokovaní materiálu

**A. schvaľuje**

**A.1** predloženie ŽoNFP za účelom realizácie projektu „Rekonštrukcia a investičná podpora COVP Ivanka pri Dunaji“ v rámci výzvy č. IROP-PO2-SC223-2016-14 Integrovaného regionálneho operačného programu 2014–2020, Prioritná os č.2, „Ľahší prístup k efektívnym a kvalitnejším verejným službám“, ktorého ciele sú v súlade s platným územným plánom Regiónu Bratislavského samosprávneho kraja a platným Programom hospodárskeho rozvoja a sociálneho rozvoja Bratislavského samosprávneho kraja na roky 2014 - 2020;

**A.2** zabezpečenie realizácie projektu Bratislavským samosprávnym krajom v súlade s podmienkami poskytnutia pomoci;

**A.3** zabezpečenie finančných prostriedkov na spolufinancovanie realizovaného projektu vo výške 190 000,00 EUR.

**A.4** zabezpečenie financovania prípadných neoprávnených výdavkov z rozpočtu Bratislavského samosprávneho kraja.

**B. ukladá**

riaditeľovi Úradu Bratislavského samosprávneho kraja:

**B.1** zabezpečiť vyčlenenie finančných prostriedkov na realizáciu projektu „Rekonštrukcia a investičná podpora COVP Ivanka pri Dunaji“ v rámci Integrovaného regionálneho operačného programu 2014–2020 v rozpočte BSK na roky 2017–2019 vo výške 3 800 000,00 EUR, spolufinancovaného z Európskeho fondu regionálneho rozvoja pri vlastnom spolufinancovaní vo výške 190 000,00 EUR.

T: 28.02. 2017

**D ô v o d o v á s p r á v a**

Bratislavský samosprávny kraj (ďalej len „BSK“) na základe schváleného materiálu: Plnenie Akčného plánu Úradu Bratislavského samosprávneho kraja (ďalej len „Akčný plán BSK“) pre implementáciu Programu hospodárskeho rozvoja a sociálneho rozvoja Bratislavského samosprávneho kraja na roky 2014-2020, Uznesenie č. 119/2016 zo zasadnutia Zastupiteľstva Bratislavského samosprávneho kraja zo dňa 16.12. 2016 plánuje predložiť v rámci vyhlásenej výzvy zo dňa 22.12.2016 č. IROP-PO2-SC223-2016-14 z Integrovaného regionálneho operačného programu 2014–2020 (ďalej len „IROP“) Žiadosť o nenávratný finančný príspevok (ďalej len „ŽoNFP“) na realizáciu projektu č. OŠMaŠ\_3 **„Rekonštrukcia a investičná podpora Centra odborného vzdelávania a prípravy agropodnikaní – farmárstve, v chove koní a jazdectve, v kynológií a v rybárstve, SNP 30, Ivanka pri Dunaji“, (ďalej len „COVP Ivanka pri Dunaji“)**. Projekt bol pripravený v súlade s podmienkami IROP a kľúčovými krokmi implementácie Akčného plánu BSK av**spolupráci s Odborom školstva, mládeže a športu a Spojenou školou Ivanka pri Dunaji.**

Spracovanie ŽoNFP vychádza z Uznesenia č. 87/2016, ktorým bol schválený vstup BSK do projektu „COVP Ivanka pri Dunaji“.

Projektový zámerako nasledujúci kľúčový krok implementácie Akčného plánu BSK popísal investičné potreby rozvoja COVP Ivanka pri Dunaji. Zriadenie Centra odborného vzdelávania a prípravy na Spojenej škole v Ivanke pri Dunaji bolo schválené Zastupiteľstvom BSK z dňa 25.05. 2012, Uznesenie č. 44/2012.

IROP identifikoval potrebu rozvoja stredného odborného vzdelávania, ktoré bude vychádzať z reálnych potrieb pracovného trhu. V tomto duchu IROP realizuje investície najmä do vzdelávania, odbornej prípravy, ako aj zručnosti a celoživotného vzdelávania a zvýšenie počtu žiakov stredných odborných škôl na teoretickom aj praktickom vyučovaní, pričom investície sa majú realizovať s ohľadom na existujúce strategické dokumenty kraja (Program hospodárskeho rozvoja a sociálneho rozvoja Bratislavského samosprávneho kraj na roky 2014-2020, Regionálna integrovaná územná stratégia Bratislavského kraja na roky 2014-2020 a Regionálna stratégia výchovy a vzdelávania v SŠ v BSK na roky 2013–2018). Podmienkou vzniku Centra odborného vzdelávania a prípravy je splnenie podmienok Zákona č. 184/2009 Z. z. a spolupráca s príslušnou stavovskou organizáciou alebo profesijnou organizáciou.

V minimálnej miere by mal rozvoj stredného odborného vzdelávania v kontexte podpory IROP obsahovať nasledujúce zámery:

* posilnenie systému odborného vzdelávania a prípravy (OVP) a zvýšenie jeho atraktívnosti v kontexte celoživotného vzdelávania (CŽV),
* zlepšenie materiálno – technického vybavenia COVP,
* zníženie energetickej náročnosti budov COVP,
* zlepšenie podmienok pre uplatnenie absolventov na trhu práce,
* vytvorenie technických podmienok pre inkluzívne vzdelávanie,
* zvýšenie počtu žiakov zúčastňujúcich sa praktického vyučovania priamo u zamestnávateľa.

Na základe posúdenia skutkového stavu pracoviska Ivanka pri Dunaji a pracoviska Zálesie, ktoré patria pod COVP Ivanka pri Dunaji, vzhľadom na charakter týchto pracovísk, požiadaviek školy, finančných možností a podmienok IROP je predmetom projektu pracovisko Zálesie.

Projekt COVP Ivanka pri Dunaji, pracovisko Zálesie, pre získanie externých zdrojov financovania z IROP musí spĺňať podmienky prioritnej osi č.2: „Ľahší prístup k efektívnejším a kvalitnejším verejným službám“, investičnej priority č. 2.2: „Investovanie do vzdelania, školení a odbornej prípravy, zručností a celoživotného vzdelávania prostredníctvom vývoja vzdelávacej a výcvikovej infraštruktúry“ a musí prispievať k špecifickému cieľu 2.2.3: „Zvýšenie počtu žiakov stredných odborných škôl na praktickom vyučovaní“. Projekt zároveň prispieva k integrovanému cieľu Regionálnej integrovanej územnej stratégie Bratislavského kraja na roky 2014-2020 č. 4: „Nové zručnosti poskytované odvetvovo špecializovaným vzdelávaním“.

**Aktuálny stav:**

Pre projekt COVP Ivanka pri Dunaji, bola vyhotovená projektová dokumentácia (realizačný projekt) a získané právoplatné stavebné povolenie dňa 21.12. 2016.

**Špecifické ciele projektu COVP Ivanka pri Dunaji:**

* nové vybavenie priestorov pre odborné vzdelávanie, prípravu a ďalšie vzdelávanie rešpektujúce nové technologické postupy v odvetví,
* zmena na energeticky efektívne centrá odborného vzdelávania a prípravy prispievajúc k zlepšeniu životného prostredia,
* zvýšenie počtu žiakov s lepšími kľúčovými kompetencií žiakov centier odborného vzdelávania a prípravy.

**Väzba na príslušné aktivity IROP:** vybavenie podobné súkromnému podnikateľskému prostrediu umožní profesionálnu pripravenosť žiakov pre budúcich zamestnávateľov v odvetví. Úspora finančných prostriedkov vďaka opatreniam energetickej efektívnosti vytvorí dodatočný kapitál pre ďalší dlhodobý rozvoj školy postavený na investíciách do materiálno-technického vybavenia odborných učební. Navyše, podpora zvýšenia energetickej efektívnosti pozitívne prispieva k zlepšeniu kvality životného prostredia.


**Hlavné aktivity projektu COVP Ivanka pri Dunaji:** obstaranie a modernizácia materiálno - technického vybavenia odborných pracovísk pre praktické vyučovanie, odborný výcvik, odbornú prax, celoživotné vzdelávanie, jazykových učební, odborných dielní, odborných učební, knižníc, prednáškových a vyučovacích miestností na stredných odborných školách, centrách odborného vzdelávania a prípravy, a s tým súvisiace stavebné úpravy.

Obstaranie a modernizácia materiálno-technického vybavenia internátov a s tým súvisiace stavebné úpravy vrátane prvkov inkluzívneho vzdelávania.

Prístavba, nadstavba, stavebné úpravy a rekonštrukcia vonkajších a vnútorných priestorov a areálov stredných odborných škôl, centier odborného vzdelávania a prípravy, stredísk odbornej praxe, stredísk praktického vyučovania a školského hospodárstva, súvisiacich okrem iného aj so zabezpečením prvkov inkluzívneho vzdelávania a vybavenosťou pre širšiu komunitu centier odborného vzdelávania a prípravy.

Zvýšenie energetickej hospodárnosti budov stredných odborných škôl, centier odborného vzdelávania a prípravy, stredísk odbornej praxe, stredísk praktického vyučovania, školských hospodárstiev vrátane internátov.

**Vizualizácia projektu**

****



SO 01 Odborná učebňa - ustajnenie koní

SO 02 Odborná učebňa pre výkrm brojlerových kurčiat

SO 03 Odborná učebňa pre výkrm moriek

SO 04 Viacúčelová odborná učebňa

SO 05 Odborná učebňa - kováčstva, chovná stanica psov

SO 06 Exteriérová učebňa - koterce pre ustajnenie psov

SO 07 Náhradný elektrický zdroj

SO 08 Odborná učebňa veterinárstva a hygieny

SO 09 Špeciálna učebňa - cvičná porážková linka hydiny

SO 10 Odborná učebňa - skladovanie objemových krmív a stelív

SO 11 Špeciálna učebňa - obchodu a podnikania

SO 12 Vodný zdroj

SO 13 Areálové komunikácie a spevnené plochy

SO 14 Exteriérová učebňa - vonkajšia jazdiareň


SO 15 Prekrytie OU pre chov koní a jazdectvo s celoročným využitím

SO 16 Odborná učebňa - hala pre farmový chov zvierat

SO 17 Skladovanie hospodárskych hnojív

SO 18 Oplotenie

Katastrálna mapa – Pracovisko Zálesie

****

**Ukazovateľ:** počet žiakov zapojených do odborného vzdelávania

Vďaka realizácii projektu COVP Ivanka pri Dunaji budú podporené:

Stavebné práce pracovisko Zálesie:

* výmena okien,
* zateplenie strechy a fasády,
* výmena podláh,
* rekonštrukcia/výmena inžinierských sietí (voda, kanalizácia, plyn, vykurovanie, vzduchotechnika),
* zmena dispozičného pre odborné učebne.

**Odborná učebňa – ustajnenie koní vrátane Materiálno - technologického vybavenia:**

* jazdecká výstroj koní

**Odborná učebňa pre výkrm brojlerových kurčiat vrátane Materiálno - technologického vybavenia:**

* technológia kŕmenia brojlerových kurčiat,
* technológia napájania brojlerových kurčiat.

**Odborná učebňa pre výkrm moriek vrátane Materiálno - technologického vybavenia:**

* technológia kŕmenia moriek,
* technológia napájania moriek.

**Viacúčelová odborná učebňa vrátane Materiálno - technologického vybavenia:**

* technológia napájania a kŕmenia pre chov jáp, prepelíc,
* vybavenie stolárskej a zámočníckej učebne,
* didaktická technika.

**Odborná učebňa kováčstva a chovná stanica psov vrátane Materiálno - technologického vybavenia:**

* kováčska vyhňa,
* pevná kovadlina,
* nové koterce.

**Odborná učebňa veterinárstva a hygieny vrátane Materiálno - technologického vybavenia:**

* trenažér jazdy na koni,
* vybavenie kliniky (vyšetrovací stôl, sonografický prístroj, strerilizátor, EKG, endoskop, röntgenový prístroj).

**Špeciálna učebňa - cvičná porážková linka vrátane Materiálno - technologického vybavenia:**

* technológia na čistenie,
* technológia na opracovanie a porcovanie.

**Výstupy:** úspora CO2, podporená podlahová plocha, počet vybavených odborných učební, počet žiakov na COVP, počet vybavených kmeňových tried, podlahová plocha športovísk, počet miest podporených na internátoch.

**Organizačné a finančné zabezpečenie realizácie:**

personálne kapacity pre prípravu a realizáciu projektu sú riešené vytvorením multidisciplinárneho projektového tímu z organizačných zložiek Úradu BSK. Finančné zabezpečenie realizácie projektu je postavené na kombinovanom systéme financovania z nasledovných zdrojov: Európsky fond regionálneho rozvoja, Štátny rozpočet SR, vlastné zdroje Úradu BSK z podprogramu 1.3 Programového rozpočtu Úradu BSK na roky 2017-2019. Rozpočet Bratislavského samosprávneho kraja na projekt je plánovaný vo výške 3 800 000,00 EUR, z toho povinné spolufinancovanie 5% v hodnote 190 000,00 EUR. Výška nenávratného finančného príspevku z Európskeho fondu regionálneho rozvoja predstavuje 1 900 000,00 EUR. Výška finančného príspevku zo štátneho rozpočtu SR predstavuje 1 710 000,00 EUR.

#### Súlad so strategickými dokumentmi BSK:

* Regionálna stratégia výchovy a vzdelávania v stredných školách v Bratislavskom samosprávnom kraji na roky 2013–2018,
* Program hospodárskeho rozvoja a sociálneho rozvoja Bratislavského samosprávneho kraja na roky 2014-2020,
* podpora celoživotného vzdelávanie v súlade so zákonom č. 568/2009 o celoživotnom vzdelávaní v platnom znení,
* podporuje integrovaný prístup ako komplementárnu podporu aktivít z IROP a Operačného programu Ľudské zdroje, prípadné iných operačných programov,
* zákon č. 184/2009 o odbornom vzdelávaní a príprave v platnom znení,
* je v súlade s požiadavkami regionálneho trhu práce a konkurencieschopnosti regiónu,
* je v súlade so Štátnym vzdelávacím programom pre odborné vzdelávanie a prípravu pre danú skupinu študijných a učebných odborov,
* zákon č. 596/2003 Z. z. o štátnej správe v školstve a školskej samospráve v platnom znení,
* je previazaný na plnenie cieľov Stratégie RIS3.

**Zodpovedný za predloženie ŽoNFP:** Odbor stratégie, územného rozvoja a riadenia projektov

**Projektový list**

### Projekt „COVP“ – „Rekonštrukcia a investičná podpora COVP Ivanka pri Dunaji“

Operačný program: Integrovaný regionálny operačný program (IROP) **2014 - 2020**

**Prioritná os 2:** „Ľahší prístup k efektívnejším a kvalitnejším verejným službám“

**ŠC 2.2.3:** „Zvýšenie počtu žiakov stredných odborných škôl na praktickom vyučovaní“

#### Hlavný cieľ projektu:

* nové vybavenie priestorov pre odborné vzdelávanie, prípravu a ďalšie vzdelávanie rešpektujúce nové technologické postupy v odvetví,
* zmena na energeticky efektívne Centrá odborného vzdelávania a prípravy prispievajúc k zlepšeniu životného prostredia,
* zvýšenie počtu žiakov s lepšími kľúčovými kompetencií žiakov Centier odborného vzdelávania a prípravy

#### Prínos projektu pre BSK:

vznik a postupné posilnenie systému odborného vzdelávania a prípravy a zvýšenie jeho atraktívnosti v kontexte celoživotného vzdelávania vytvorením regionálne/ miestne špecifický zameranej ponuky vzdelávania pre študentov stredných odborných škôl v zriadení Bratislavského samosprávneho kraja. Zlepšenie podmienok pre uplatnenie absolventov odborného vzdelávania a prípravy pre potreby trhu práce. Zlepšenie materiálno-technického vybavenia stredných odborných škôl, stredísk praktického vyučovania, školských hospodárstiev, stredísk odbornej praxe a vytvorenie technických podmienok pre inkluzíve vzdelávanie. Vytvorenie podmienok na zvýšenie počtu žiakov zúčastňujúcich sa praktického vyučovania priamo u zamestnávateľa a spoločných modelov ďalšieho vzdelávania. Vytvorenie podmienok pre poskytovanie celoživotného vzdelávania prostredníctvom prepojenia siete centier odborného vzdelávania a prípravy so zamestnávateľmi a terciárnym sektorom.

**Najdôležitejšie aktivity BSK v projekte:**

* obstaranie a modernizácia materiálno-technického vybavenia odborných pracovísk pre praktické vyučovanie, odborný výcvik, odbornú prax, celoživotné vzdelávanie, jazykových učební, odborných dielní, odborných učební, knižníc, prednáškových a vyučovacích miestností na stredných odborných školách, centrách odborného vzdelávania a prípravy, a s tým súvisiace stavebné úpravy,
* obstaranie a modernizácia materiálno-technického vybavenia internátov a s tým súvisiace stavebné úpravy vrátane prvkov inkluzívneho vzdelávania,
* prístavba, nadstavba, stavebné úpravy a rekonštrukcia vonkajších a vnútorných priestorov a areálov stredných odborných škôl, centier odborného vzdelávania a prípravy, stredísk odbornej praxe, stredísk praktického vyučovania a školského hospodárstva, súvisiacich okrem iného aj so zabezpečením prvkov inkluzívneho vzdelávania a vybavenosťou pre širšiu komunitu centier odborného vzdelávania a prípravy,
* zvýšenie energetickej hospodárnosti budov stredných odborných škôl, centier odborného vzdelávania a prípravy, stredísk odbornej praxe, stredísk praktického vyučovania, školských hospodárstiev vrátane internátov.

**Realizácia projektu:** 24 mesiacov od schválenia, predpokladaný začiatok 07/2017

**Udržateľnosť:**

* prostredníctvom zvyšovania počtu žiakov na stredných a odborných školách vďaka zlepšeniu podmienok pre odborné vzdelávanie a výcvik.
* súčasťou rozpočtu školstva financovaného na základe normatívu v zmysle platnej legislatívy
* zmluvy so zamestnávateľmi

**Zodpovedný za prípravu projektu:**

* Odbor stratégie, územného rozvoja a riadenia projektov

Rozpočet projektu: 3 800 000,00 **EUR**

**z toho:**

EURÓPSKY FOND REGIONÁLNEHO ROZVOJA (EFRR): 1 900 000,00 **EUR**

**Štátny rozpočet SR: 1 710 000,00 EUR**

Spolufinancovanie z rozpočtu BSK 5%: **190 000,00 EUR**

Zdroj podpory:Integrovaný regionálny operačný program (IROP) 2014 - 2020