**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

17. februára 2017

**Návrh**

**na predloženie Žiadosti o nenávratný finančný príspevok pre projekt „Rekonštrukcia a investičná podpora Centra odborného vzdelávania a prípravy v pekárstve a cukrárstve a v mäsiarstve a lahôdkarstve Farského 9, Bratislava“ v rámci Integrovaného regionálneho operačného programu 2014 - 2020**

Materiál predkladajú: Materiál obsahuje:

RNDr. Martin Zaťovič1. Návrh uznesenia

podpredseda Bratislavského 2. Dôvodová správa

samosprávneho kraja 3. Stanoviská komisií

Zodpovedný:

Mgr. Barbora Lukáčová

riaditeľka Odboru stratégie, územného rozvoja a riadenia projektov

Spracovatelia:

Ing. Alexandra Jurčíková

vedúca Oddelenia riadenia projektov

Mgr. Ján Kollár

zástupca vedúcej Oddelenia riadenia projektov

Ing. Lukáš Repáň

referent Oddelenia riadenia projektov

Mgr. Martin Hakel, BA

vedúci Oddelenia stratégie a územného rozvoja

Ing. Martin Bezek

referent Oddelenia stratégie a územného rozvoja

Bratislava

február 2017

Návrh uznesenia

**UZNESENIE č. ........... / 2017**

zo dňa 17.02. 2017

Zastupiteľstvo Bratislavského samosprávneho kraja po prerokovaní materiálu

**A. schvaľuje**

**A.1** predloženie ŽoNFP za účelom realizácie projektu „Rekonštrukcia a investičná podpora COVP Farského 9“ realizovaného v rámci výzvy č. IROP-PO2-SC223-2016-14 Integrovaného regionálneho operačného programu 2014-2020, Prioritná os č.2, „Ľahší prístup k efektívnym a kvalitnejším verejným službám“, ktorého ciele sú v súlade s platným územným plánom Regiónu Bratislavského samosprávneho kraja a platným Programom hospodárskeho rozvoja a sociálneho rozvoja Bratislavského samosprávneho kraja na roky 2014 - 2020;

**A.2** zabezpečenie realizácie projektu Bratislavským samosprávnym krajom v súlade s podmienkami poskytnutia pomoci;

**A.3** zabezpečenie finančných prostriedkov na spolufinancovanie realizovaného projektu vo výške 199 250,00 EUR;

**A.4** zabezpečenie financovania prípadných neoprávnených výdavkov z rozpočtu Bratislavského samosprávneho kraja.

**B. ukladá**

riaditeľovi Úradu Bratislavského samosprávneho kraja:

**B.1** zabezpečiť vyčlenenie finančných prostriedkov na realizáciu projektu „Rekonštrukcia a investičná podpora COVP Farského 9“ v rámci Integrovaného regionálneho operačného programu 2014–2020, v rozpočte BSK na roky 2017–2019 vo výške 4 000 000,00 EUR, spolufinancovaného z Európskeho fondu regionálneho rozvoja pri vlastnom spolufinancovaní vo výške 214 250,00 EUR.

T: 28.02. 2017

**D ô v o d o v á s p r á v a**

Bratislavský samosprávny kraj (ďalej len „BSK“) na základe schváleného materiálu: Plnenie Akčného plánu Úradu Bratislavského samosprávneho kraja (ďalej len „Akčný plán BSK“), pre implementáciu Programu hospodárskeho rozvoja a sociálneho rozvoja Bratislavského samosprávneho kraja na roky 2014-2020, Uznesenie č. 119/2016 zo zasadnutia Zastupiteľstva Bratislavského samosprávneho kraja zo dňa 16.12. 2016 plánuje predložiť v rámci vyhlásenej výzvy zo dňa 22.12.2016 č. IROP-PO2-SC223-2016-14 z Integrovaného regionálneho operačného programu 2014–2020 (ďalej len „IROP“) Žiadosť o nenávratný finančný príspevok (ďalej len „ŽoNFP“) na realizáciu projektu č. OŠMaŠ\_2 **„Rekonštrukcia a investičná podpora Centra odborného vzdelávania a prípravy v pekárstve a cukrárstve a v mäsiarstve a lahôdkarstve Farského 9, Bratislava“, (ďalej len „COVP Farského 9“)**. Projekt bol pripravený v súlade s podmienkami IROP a kľúčovými krokmi implementácie Akčného plánu BSK a v**spolupráci s Odborom školstva, mládeže a športu a Strednou odbornou školou Farského 9.**

Spracovanie ŽoNFP vychádza z Uznesenia č. 85/2016, ktorým bol schválený vstup BSK do projektu „COVP Farského 9“.

Projektový zámer,ako nasledujúci kľúčový krok implementácie Akčného plánu BSK popísal investičné potreby rozvoja COVP Farského 9. Zriadenie Centra odborného vzdelávania a prípravy na Strednej odbornej škole Farského 9, bolo schválené Zastupiteľstvom BSK z dňa 19.04. 2013, Uznesenie č. 22/2013.

IROP identifikoval potrebu rozvoja stredného odborného vzdelávania, ktoré bude vychádzať z reálnych potrieb pracovného trhu. V tomto duchu IROP realizuje investície najmä do vzdelávania, odbornej prípravy, ako aj zručnosti a celoživotného vzdelávania a zvýšenie počtu žiakov stredných odborných škôl na teoretickom aj praktickom vyučovaní, pričom investície sa majú realizovať s ohľadom na existujúce strategické dokumenty kraja (Program hospodárskeho rozvoja a sociálneho rozvoja Bratislavského samosprávneho kraj na roky 2014-2020, Regionálna integrovaná územná stratégia Bratislavského kraja na roky 2014-2020 a Regionálna stratégia výchovy a vzdelávania v SŠ v BSK na roky 2013-2018). Podmienkou vzniku Centra odborného vzdelávania a prípravy je splnenie podmienok Zákona č. 184/2009 Z. z. a spolupráca s príslušnou stavovskou organizáciou alebo profesijnou organizáciou.

V minimálnej miere by mal rozvoj stredného odborného vzdelávania v kontexte podpory IROP obsahovať nasledujúce zámery:

* posilnenie systému odborného vzdelávania a prípravy (OVP) a zvýšenie jeho atraktívnosti v kontexte celoživotného vzdelávania (CŽV),
* zlepšenie materiálno – technického vybavenia COVP,
* zníženie energetickej náročnosti budov COVP,
* zlepšenie podmienok pre uplatnenie absolventov na trhu práce,
* vytvorenie technických podmienok pre inkluzívne vzdelávanie,
* zvýšenie počtu žiakov zúčastňujúcich sa praktického vyučovania priamo u zamestnávateľa.

Na základe posúdenia skutkového stavu objektov Na pántoch 20, Harmincova 1 a Farského 9, ktoré patria pod COVP Farského 9, vzhľadom na charakter týchto objektov, požiadaviek školy, finančných možností a podmienok IROP, je predmetom projektu objekt na Harmincovej 1.

Projekt COVP Farského 9, objekt Harmincova 1, pre získanie externých zdrojov financovania z IROP musí spĺňať podmienky prioritnej osi č.2: „Ľahší prístup k efektívnejším a kvalitnejším verejným službám“, investičnej priority č. 2.2: „Investovanie do vzdelania, školení a odbornej prípravy, zručností a celoživotného vzdelávania prostredníctvom vývoja vzdelávacej a výcvikovej infraštruktúry“ a musí prispievať k špecifickému cieľu 2.2.3: „Zvýšenie počtu žiakov stredných odborných škôl na praktickom vyučovaní“. Projekt zároveň prispieva k integrovanému cieľu Regionálnej integrovanej územnej stratégie Bratislavského kraja na roky 2014-2020 č. 4: „Nové zručnosti poskytované odvetvovo špecializovaným vzdelávaním“.

**Aktuálny stav:**

Pre projekt COVP Farského 9, bola vyhotovená projektová dokumentácia (realizačný projekt) a získané právoplatné stavebné povolenie dňa 12.01. 2017.

**Špecifické ciele projektu COVP Farského 9:**

* nové vybavenie priestorov pre odborné vzdelávanie, prípravu a ďalšie vzdelávanie rešpektujúce nové technologické postupy v odvetví,
* zmena na energeticky efektívne Centrá odborného vzdelávania a prípravy prispievajúc k zlepšeniu životného prostredia,
* zvýšenie počtu žiakov s lepšími kľúčovými kompetencií žiakov Centier odborného vzdelávania a prípravy.

**Väzba na príslušné aktivity IROP:** vybavenie podobné súkromnému podnikateľskému prostrediu umožní profesionálnu pripravenosť žiakov pre budúcich zamestnávateľov v odvetví. Úspora finančných prostriedkov vďaka opatreniam energetickej efektívnosti vytvorí dodatočný kapitál pre ďalší dlhodobý rozvoj školy postavený na investíciách do materiálno-technického vybavenia odborných učební. Navyše, podpora zvýšenia energetickej efektívnosti pozitívne prispieva k zlepšeniu kvality životného prostredia.

**Hlavné aktivity projektu COVP Farského 9:** obstaranie a modernizácia materiálno - technického vybavenia odborných pracovísk pre praktické vyučovanie, odborný výcvik, odbornú prax, celoživotné vzdelávanie, jazykových učební, odborných dielní, odborných učební, knižníc, prednáškových a vyučovacích miestností na stredných odborných školách, centrách odborného vzdelávania a prípravy, a s tým súvisiace stavebné úpravy.

Obstaranie a modernizácia materiálno-technického vybavenia internátov a s tým súvisiace stavebné úpravy vrátane prvkov inkluzívneho vzdelávania.

Prístavba, nadstavba, stavebné úpravy a rekonštrukcia vonkajších a vnútorných priestorov a areálov stredných odborných škôl, centier odborného vzdelávania a prípravy, stredísk odbornej praxe, stredísk praktického vyučovania a školského hospodárstva, súvisiacich okrem iného aj so zabezpečením prvkov inkluzívneho vzdelávania a vybavenosťou pre širšiu komunitu centier odborného vzdelávania a prípravy.

Zvýšenie energetickej hospodárnosti budov stredných odborných škôl, centier odborného vzdelávania a prípravy, stredísk odbornej praxe, stredísk praktického vyučovania, školských hospodárstiev vrátane internátov.

**Vizualizácia projektu**

 ****

Katastrálna mapa

Objekt Harmincová 1



**Ukazovateľ:** počet žiakov zapojených do odborného vzdelávania

Vďaka realizácii projektu COVP Farského 9 budú podporené:

Stavebné práce na objekte Harmincova 1:

* výmena okien na celom objekte,
* zateplenie strechy a fasády,
* výmena podláh,
* rekonštrukcia/ výmena inžinierskych sieti (voda, kanalizácia, plyn, vykurovanie, vzduchotechnika),
* zmena dispozičného riešenia pre dielne.

**Odbor/ dielňa mäso výroby vrátane Materiálno - technologického vybavenia:**

* automatická sťahovačka kože so slaniny,
* plošinová váha do 300 kg,
* rezačka,
* vákuová narážačka,
* masírovačka,
* píla s balancerom,
* pásová píla,
* závesný systém na bravčové polovičky,
* udiareň klasická, jednovozíková udiareň,
* nerezové pracovné stoly.

**Odbor/ dielňa cukrárenskej a pekárenskej výroby vrátane Materiálno - technologického vybavenia:**

* cukrárenská piecka,
* gastro sporák s nerezovou rúrou,
* konvektomat,
* univerzálny robot,
* zariadenia na šokové mrazenie,
* temperovacie zariadenie na čokoládu,
* zariadenie na výrobu zmrzliny,
* mraziarensky box,
* etažová pec pekárska,
* riadiaca kysiareň – technológia prerušovaného kysnutia,
* špirálový miešač,
* pekárenský vozík,
* nerezové pracovné stoly.

**Materiálno - technologické vybavenie laboratórií:**

* obojstranné pracovisko pre prácu v stroji,
* váhové stoly,
* ekologické digestory,
* mixolab,
* rychlosušiareň,
* analyzátor mäsa.

**Materiálno - technologické vybavenie prípravnej kuchyne:**

* konvektomat,
* multifunkčné varné centrum,
* podpultová chladnička,
* ohrevný výdajný vozík,
* chladený stôl,
* umývačka priechodzia,
* chladnička.

**Výstupy:** úspora CO2, podporená podlahová plocha, počet vybavených odborných učební, počet žiakov na COVP, počet vybavených kmeňových tried, podlahová plocha športovísk, počet miest podporených na internátoch.

**Organizačné a finančné zabezpečenie realizácie:**

personálne kapacity pre prípravu a realizáciu projektu sú riešené vytvorením multidisciplinárneho projektového tímu z organizačných zložiek Úradu BSK. Finančné zabezpečenie realizácie projektu je postavené na kombinovanom systéme financovania z nasledovných zdrojov: Európsky fond regionálneho rozvoja, Štátny rozpočet SR, vlastné zdroje Úradu BSK z podprogramu 1.3 Programového rozpočtu Úradu BSK na roky 2017-2019. Rozpočet Bratislavského samosprávneho kraja na projekt je plánovaný vo výške 4 000 000,00 EUR, pri spolufinancovaní z vlastných zdrojov vo výške 214 250,00 EUR, z toho povinné spolufinancovanie 5% v hodnote 199 250,00 EUR a iné vlastné zdroje v hodnote 15 000,00 EUR. Výška nenávratného finančného príspevku z Európskeho fondu regionálneho rozvoja predstavuje 1 992 500,00 EUR. Výška finančného príspevku zo štátneho rozpočtu SR predstavuje 1 793 250,00 EUR.

#### Súlad so strategickými dokumentmi BSK:

* Regionálna stratégia výchovy a vzdelávania v stredných školách v Bratislavskom samosprávnom kraji na roky 2013–2018,
* Program hospodárskeho rozvoja a sociálneho rozvoja Bratislavského samosprávneho kraja na roky 2014-2020,
* podpora celoživotného vzdelávania v súlade so zákonom č. 568/2009 o celoživotnom vzdelávaní v platnom znení,
* podporuje integrovaný prístup ako komplementárnu podporu aktivít z IROP a Operačného programu Ľudské zdroje, prípadné iných operačných programov,
* zákon č. 184/2009 o odbornom vzdelávaní a príprave v platnom znení,
* je v súlade s požiadavkami regionálneho trhu práce a konkurencieschopnosti regiónu,
* je v súlade so Štátnym vzdelávacím programom pre odborné vzdelávanie a prípravu pre danú skupinu študijných a učebných odborov,
* zákon č. 596/2003 Z. z. o štátnej správe v školstve a školskej samospráve v platnom znení,
* je previazaný na plnenie cieľov Stratégie RIS3.

**Zodpovedný za predloženie ŽoNFP:** Odbor stratégie, územného rozvoja a riadenia projektov

**Projektový list**

### Projekt „COVP“ – „Rekonštrukcia a investičná podpora COVP Farského 9“

Operačný program: Integrovaný regionálny operačný program (IROP) **2014 - 2020**

**Prioritná os 2:** „Ľahší prístup k efektívnejším a kvalitnejším verejným službám“

**ŠC 2.2.3:** „Zvýšenie počtu žiakov stredných odborných škôl na praktickom vyučovaní“

#### Hlavný cieľ projektu:

* nové vybavenie priestorov pre odborné vzdelávanie, prípravu a ďalšie vzdelávanie rešpektujúce nové technologické postupy v odvetví,
* zmena na energeticky efektívne Centrá odborného vzdelávania a prípravy prispievajúc k zlepšeniu životného prostredia,
* zvýšenie počtu žiakov s lepšími kľúčovými kompetencií žiakov Centier odborného vzdelávania a prípravy.

#### Prínos projektu pre BSK:

vznik a postupné posilnenie systému odborného vzdelávania a prípravy a zvýšenie jeho atraktívnosti v kontexte celoživotného vzdelávania vytvorením regionálne/ miestne špecifický zameranej ponuky vzdelávania pre študentov stredných odborných škôl v zriadení Bratislavského samosprávneho kraja. Zlepšenie podmienok pre uplatnenie absolventov odborného vzdelávania a prípravy pre potreby trhu práce. Zlepšenie materiálno-technického vybavenia stredných odborných škôl, stredísk praktického vyučovania, školských hospodárstiev, stredísk odbornej praxe a vytvorenie technických podmienok pre inkluzíve vzdelávanie. Vytvorenie podmienok na zvýšenie počtu žiakov zúčastňujúcich sa praktického vyučovania priamo u zamestnávateľa a spoločných modelov ďalšieho vzdelávania. Vytvorenie podmienok pre poskytovanie celoživotného vzdelávania prostredníctvom prepojenia siete centier odborného vzdelávania a prípravy so zamestnávateľmi a terciárnym sektorom.

**Najdôležitejšie aktivity BSK v projekte:**

* obstaranie a modernizácia materiálno-technického vybavenia odborných pracovísk pre praktické vyučovanie, odborný výcvik, odbornú prax, celoživotné vzdelávanie, jazykových učební, odborných dielní, odborných učební, knižníc, prednáškových a vyučovacích miestností na stredných odborných školách, centrách odborného vzdelávania a prípravy, a s tým súvisiace stavebné úpravy,
* obstaranie a modernizácia materiálno-technického vybavenia internátov a s tým súvisiace stavebné úpravy vrátane prvkov inkluzívneho vzdelávania,
* prístavba, nadstavba, stavebné úpravy a rekonštrukcia vonkajších a vnútorných priestorov a areálov stredných odborných škôl, centier odborného vzdelávania a prípravy, stredísk odbornej praxe, stredísk praktického vyučovania a školského hospodárstva, súvisiacich okrem iného aj so zabezpečením prvkov inkluzívneho vzdelávania a vybavenosťou pre širšiu komunitu centier odborného vzdelávania a prípravy,
* zvýšenie energetickej hospodárnosti budov stredných odborných škôl, centier odborného vzdelávania a prípravy, stredísk odbornej praxe, stredísk praktického vyučovania, školských hospodárstiev vrátane internátov.

**Realizácia projektu:** 24 mesiacov od schválenia, predpokladaný začiatok 07/2017

**Udržateľnosť:**

* prostredníctvom zvyšovania počtu žiakov na stredných a odborných školách vďaka zlepšeniu podmienok pre odborné vzdelávanie a výcvik,
* súčasťou rozpočtu školstva financovaného na základe normatívu v zmysle platnej legislatívy,
* zmluvy so zamestnávateľmi.

**Zodpovedný za prípravu projektu:**

* Odbor stratégie, územného rozvoja a riadenia projektov

Rozpočet projektu: 4 000 000,00 **EUR**

**z toho:**

EURÓPSKY FOND REGIONÁLNEHO ROZVOJA (EFRR): 1 992 500,00 **EUR**

**Štátny rozpočet SR: 1 793 250,00 EUR**

Spolufinancovanie z rozpočtu BSK: **214 250,00 EUR, z toho povinné spolufinancovanie 5% v hodnote**

**199 250,00 EUR a iné vlastné zdroje v hodnote 15 000,00 EUR**

Zdroj podpory:Integrovaný regionálny operačný program (IROP) 2014 - 2020