**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 17. februára 2017

**Návrh**

**na schválenie uzatvorenia nájomnej zmluvy s Regionálnymi cestami a.s., ako prípad hodný osobitného zreteľa**

Materiál predkladá: Materiál obsahuje:

Ing. Igor Bendík 1. Návrh uznesenia

podpredseda 2. Dôvodová správa

Bratislavského samosprávneho kraja 3. Prílohy

Zodpovední:

JUDr. Matúš Šaray

vedúci právneho oddelenia

Spracovateľ:

JUDr. Matúš Šaray

vedúci právneho oddelenia

JUDr. Mária Demčáková

referent právneho oddelenia

Bratislava

február 2017

N á v r h u z n e s e n i a

**UZNESENIE č...... 2017**

zo dňa 17. 2. 2017

Zastupiteľstvo Bratislavského samosprávneho kraja po prerokovaní materiálu

1. **s c h v a ľ u j e**

**uzatvorenie nájomnej zmluvy ako prípad hodný osobitného zreteľa** podľa ustanovenia § 9a ods.9 písm. c) zákona č. 446/2001 Z. z. o majetku vyšších územných celkov z dôvodu povolenia stavby „Okružná križovatka na ceste III/5037 Nová Dedinka“ – preukázanie iného práva k pozemkom podľa § 139 ods.1 zákona o územnom plánovaní a stavebnom poriadku, odôvodnený v prospech potrieb širokej verejnosti na pozemky:

- pozemok, parcelné číslo 175/22 o výmere 396 m2, orná pôda

- pozemok, parcelné číslo 181/2 o výmere 770 m2, zastavané plochy a nádvoria

- pozemok, parcelné číslo 181/3 o výmere 17 m2, zastavané plochy a nádvoria

- pozemok, parcelné číslo 182/2 o výmere 1649 m2, zastavané plochy a nádvoria

- pozemok, parcelné číslo 182/3 o výmere 294 m2, zastavané plochy a nádvoria

- pozemok, parcelné číslo 182/4 o výmere 139 m2, zastavané plochy a nádvoria

- pozemok, parcelné číslo 227/1 o výmere 3387 m2, zastavané plochy a nádvoria

- pozemok, parcelné číslo 227/2 o výmere 138 m2, zastavané plochy a nádvoria

zapísané na liste vlastníctva č. 636, nachádzajúce sa v katastrálnom území Dedinka pri Dunaji, obec Nová Dedinka, okres Senec vo výlučnom vlastníctve  Bratislavského samosprávneho kraja, ako prenajímateľa, nájomcovi:

**Regionálne cesty a.s.** **, Čučoriedkova č.6, 827 12 Bratislava**,

za symbolickú cenu 1,- €,

za účelom povolenia a vybudovania stavby „Okružná križovatka na ceste III/5037 Nová Dedinka“,

**s podmienkami nájmu:**

- nájomca podpíše nájomnú zmluvu do 60 dní od schválenia uznesenia v Zastupiteľstve Bratislavského samosprávneho kraja, s tým, že ak v tejto lehote nájomca zmluvu nepodpíše, uznesenie stráca platnosť**,**

* nájomca uhradí cenu nájmu do 15 dní od podpísania nájomnej zmluvy obidvomazmluvnými stranami,

- nájomca je povinný prenajaté pozemky užívať na dohodnutý účel a to pre realizáciu uvedenej stavby,

- po skončení nájmu odovzdá nájomca prenajímateľovi pozemky, ktoré boli predmetom nájomnej zmluvy v stave spôsobilom na pôvodné užívanie,

* nájomca je povinný oznámiť prenajímateľovi škodu, ktorá vznikne na predmete nájmu a v prípade hrozby vzniku škody tejto škode zabrániť,
* v prípade, že v dôsledku skutočnej realizácie cestného telesa sa nebude na budúcich prenajatých pozemkoch stavba realizovať, uznesenia stráca platnosť.

1. **u k l a d á**

riaditeľovi Úradu BSK zabezpečiť administratívno – technické úkony súvisiace so zabezpečením bodu A. a zabezpečiť prípravu a podpis nájomnej zmluvy.

T: do 60 dní od schválenia uznesenia v Zastupiteľstve

Bratislavského samosprávneho kraja

**D ô v o d o v á s p r á v a**

Regionálne cesty a.s. Bratislava Čučoriedkova 6, Bratislava (ďalej len RCB), ako zhotoviteľ, na základe Zmluvy o výkone správy majetku a o údržbe a rekonštrukcii ciest II. a III. triedy uzatvorenej podľa §6 a nasl. zákona č. 446/2001 Z. z. s primeraným použitím § 3d a §9 zákona č. 135/1961 Zb. o pozemných komunikáciách (cestný zákon) v platnom znení a podľa príslušných ustanovení Obchodného zákonníka v znení Dodatku č. 1/2013, uzatvorenej s Bratislavským samosprávnym krajom ako objednávateľom, zabezpečujú stavbu Okružnej križovatky III/5037 v katastrálnom území Dedinka pri Dunaji.

V nadväznosti na uvedené RCB ako stavebník požiadala Bratislavský samosprávny kraj v zmysle §58 zákona o územnom plánovaní a stavebnom poriadku, o majetkovoprávne usporiadanie pozemkov vo vlastníctve Bratislavského samosprávneho kraja, bližšie špecifikovaných v návrhu uznesenia za účelom preukázania iného práva podľa § 139 ods.1 cit. zákona, ktoré ho oprávňuje zriadiť na ňom stavbu.

Nakoľko sa jedná o verejný záujem – realizácia „Okružnej križovatky na ceste III/5037 Nová Dedinka“ predkladáme predmetný návrh ako prípad hodný osobitného zreteľa dľa. ustanovení zákona č. 446/2001 Z .z., nájom nehnuteľného majetku je navrhovaný v zmysle § 9 bodu 2 schválených Zásad hospodárenia a nakladania s majetkom Bratislavského samosprávneho kraja, v súlade so zákonom č. 446/2001 Z. z. o majetku vyšších územných celkov v znení neskorších zmien a predpisov, kde v prípadoch osobitného zreteľa v zmysle § 9a ods.9 písm.c) Zákona sa rozumejú najmä okolnosti kedy je uprednostnený verejný záujem samosprávneho kraja. trojpätinovou väčšinou všetkých poslancov.

Zámer zverejniť majetok týmto spôsobom je vyšší územný celok povinný zverejniť najmenej 15 dní pred schvaľovaním nájmu zastupiteľstvom územného celku na svojej úradnej tabuli a na svojej internetovej stránku, pričom tento zámer musí byť zverejnený počas celej doby .

**Stanoviská komisií Zastupiteľstva BSK**

**Bod: „Pracovný návrh na schválenie uzatvorenia nájomnej zmluvy s Regionálnymi cestami a.s., ako prípad hodný osobitného zreteľa“**

|  |  |  |  |  |
| --- | --- | --- | --- | --- |
| **Názov komisie** | **Stanovisko komisie k návrhu materiálu** | **Hlasovanie** | **Akceptované / Neakceptované** | **Zapracované /**  **Nezapracované** |
| Komisia zdravotníctva a sociálnych vecí | Materiál bol prerokovaný | Prítomní 6  Za    6  Proti   0  Zdržal  sa   0  Nehlasoval   0 | Odporúča predložiť na rokovanie ZBSK a schváliť predložený návrh Uznesenia |  |
| Komisia dopravy | Materiál bol prerokovaný | Prítomní 8  Za  8  Proti   0  Zdržal sa  0  Nehlasoval 0 | Odporúča ZBSK  predložený materiál prerokovať a schváliť v zmysle navrhovaného uznesenia |  |
| Komisia európskych záležitostí, regionálnej spolupráce  a cestovného ruchu | Materiál bol prerokovaný | Prítomní 7  Za   7  Proti  0  Zdržal sa   0  Nehlasoval 0 | Odporúča predložiť na rokovanie ZBSK a schváliť predložený návrh Uznesenia |  |
| Komisia kultúry | Materiál bol prerokovaný | Prítomní  5  Za  5  Proti   0  Zdržal sa  0  Hlasovalo 5 | Schvaľuje a odporúča ZBSK materiálprerokovať a prijať navrhované uznesenie |  |
| Komisia regionálneho rozvoja, územného plánovania a životného prostredia | Materiál bol prerokovaný | Prítomní   7  Za      7  Zdržal sa 0  Proti    0  Neprítomní pri hlasovaní  0 | Odporúča ZBSK  predložený návrh uznesenia schváliť |  |
| Komisia školstva, športu a mládeže | Materiál bol prerokovaný | Prítomní 6  Za   6  Proti    0  Zdržal sa  0  Nehlasoval  0 | Odporúča v zmysle návrhu uznesenia predložiť na rokovanie ZBSK |  |
| Finančná komisia | Materiál bol prerokovaný | Prítomní  6  Za     6  Proti  0  Zdržal sa  0 | Odporúča ZBSK  schváliť predložený materiál |  |
| Komisia  majetku, investícií a verejného obstarávania | Materiál bol prerokovaný | Prítomní  4  Za    3  Proti   0  Zdržal sa   1 | Odporúča predložiť na rokovanie ZBSK a schváliť predložený návrh Uznesenia |  |